nibzard/narodne-novine-full-text-markdown huggingface dataset:
## Odluka o dodjeli Povelje Republike Hrvatske Slovenskom komornom zboru za osobit doprinos primicanja međunarodnog ugleda Republike Hrvatske izvođenjem hrvatske glazbene umjetnosti u svijetu

### NN 28/2006 (13.3.2006.), Odluka o dodjeli Povelje Republike Hrvatske Slovenskom komornom zboru za osobit doprinos primicanja međunarodnog ugleda Republike Hrvatske izvođenjem hrvatske glazbene umjetnosti u svijetu

# PREDSJEDNIK REPUBLIKE HRVATSKE

**651**

Na temelju članka 97. Ustava Republike Hrvatske
i članka 2., stavak 1., Zakona o odlikovanjima i priznanjima Republike Hrvatske
(»Narodne novine« broj 20/95), a na prijedlog Državnog povjereništ­va
za civilna odlikovanja i priznanja, donosim

## ODLUKU

kojom se dodjeljuje

### POVELJA REPUBLIKE HRVATSKE

### SLOVENSKOM KOMORNOM ZBORU

za osobit doprinos promicanju međunarodnog
ugleda Republike Hrvatske izvođenjem hrvatske glazbene umjetnosti u svijetu.

Broj: 01-051-06-19-1/1

Zagreb, 22. veljače 2006.

Predsjednik

Republike Hrvatske

**Stjepan Mesić**, v.
r.

Odluka, NN 28/2006-651
## Rješenje o izmjenama i dopunama Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

### NN 28/2006 (13.3.2006.), Rješenje o izmjenama i dopunama Rješenja o određivanju zdravstvenih organizacija za obavljanje zdravstvenih pregleda djelatnika i građana za držanje i nošenje oružja

# MINISTARSTVO UNUTARNJIH POSLOVA

**652**

Na temelju članka 18. stavka 4. Zakona o oružju
(»Narodne no­vine«, broj: 69/92., 26/93., 43/93., 29/94., 108/95., 20/97.,
27/99., 12/01. i 19/02.), ministar unutarnjih poslova, uz suglasnost ministra
zdravstva, donosi

## RJEŠENJE

### O IZMJENAMA I DOPUNAMA RJEŠENJA O ODREĐIVANJU ZDRAVSTVENIH ORGANIZACIJA ZA OBAVLJANJE ZDRAVSTVENIH PREGLEDA DJELATNIKA I GRAĐANA ZA DRŽANJE I NOŠENJE ORUŽJA

I.

U Rješenju o određivanju zdravstvenih
organizacija za obavljanje zdravstvenih pregleda djelatnika i građana za
držanje i nošenje oružja (»Narodne novine«, broj 5/93., 16/93., 59/93., 13/94.,
95/95., 17/96., 50/96., 54/96., 67/96., 110/96., 35/97., 76/97., 87/97.,
10/98., 28/98., 40/98., 78/98., 100/98., 148/98., 161/98., 42/99., 79/99.,
86/99.,100/99., 115/99., 130/99., 148/99., 11/00., 25/00., 29/00., 38/00.,
46/00.,105/00., 117/00., 18/01., 37/01., 53/01., 134/02., 3/03., 14/03.,
63/03.,94/03., 107/03., 124/03., 134/03., 150/03., 162/03., 179/03., 198/03.,
29/04., 14/05., 84/05., 120/05., 132/05., 138/05. i 8/06), brojevi i riječi:

»22. Dom zdravlja »Dr. Petar Vitezica« Split,

25. Dom zdravlja »Dr. Krsto Rudan«
Hvar,

26. Dom zdravlja »Črnomerec« Zagreb,

35. Dom zdravlja »Trešnjevka II« Zagreb,

53. Dom zdravlja Imotski,

81. Zdravko Sajčić, dr. med., specijalist medicine rada, Bjelovar, Mihanovićeva
8,

82. Mira Pleskalt-Bartonj, dr. med., specijalist
medicine rada, Bjelovar, Mihanovićeva 8,

90. Dom zdravlja Sinj, Put Petrovca 2

96. Dom zdravlja Trogir, Trogir, Kardinala Alojzija Stepinca 17«, brišu se.

II.

Iza rednog broja 163. dodaje se:

»164. Privatne specijalističke ordinacije za
medicinu rada Zdrav­ko Sajčić, dr.
med., specijalist medicine rada i Mira Pleskalt-Bartonj, dr. med., specijalist
medicine rada, Bjelovar, Andrije Kačića Miošića 30,

165. Dom zdravlja Splitsko-dalmatinske županije,
Split, Kavanjinova 2,

166. Dom zdravlja Zagreb-zapad, Zagreb, Baruna
Filipovića 11.«.

III.

Ovo Rješenje stupa na snagu osmoga dana od dana
objave u »Narodnim novinama«.

Broj: 511-01-52-14507-2006.

Zagreb, 28. veljače 2006.

Ministar

**Ivica Kirin**, v. r.

Rješenje, NN 28/2006-652
## Rješenje o određivanju područja stalnog Međunarod­nog cestovnog graničnog prijelaza II. kategorije za putnički promet Užljebić - Ripač

### NN 28/2006 (13.3.2006.), Rješenje o određivanju područja stalnog Međunarod­nog cestovnog graničnog prijelaza II. kategorije za putnički promet Užljebić - Ripač

# MINISTARSTVO UNUTARNJIH POSLOVA

**653**

Na temelju članka 15. stavka 2. Zakona o nadzoru
državne granice (»Narodne novine« br. 173/03), a u
svezi s člankom 7. Pravilnika o uvjetima i načinu određivanja graničnog
prijelaza (»Narodne novine« br. 150/04), Policijska
uprava ličko-senjska donosi

## RJEŠENJE

### O ODREĐIVANJU PODRUČJA STALNOG MEĐUNARODNOG CESTOVNOG GRANIČNOG PRIJELAZA II. KATEGORIJE ZA PUTNIČKI PROMET UŽLJEBIĆ – RIPAČ

Članak 1.

Stalni Međunarodni cestovni granični prijelaz
II. kategorije za putnički promet Užljebić – Ripač smješten je 850 m od table »Republika Hrvatska« u
dubinu teritorija RH na prvoj dionici DC-218 (Užljebić
– Donji Lapac).

Članak 2.

Ukupna površina stalnog Međunarodnog cestovnog
graničnog prijelaza II. kategorije za putnički promet Užljebić
– Ripač iznosi 2200 m2.

Članak 3.

Područje stalnog Međunarodnog graničnog
prijelaza II. kategorije za putnički promet Užljebić
– Ripač obuhvaća sljedeće katastarske čestice: k.č.
1401/1, k.č. 1402/44, k.č. 1402/41, k.č. 1615/1 i k. č. 1403/3 k. o. Donji Lapac. Na području graničnog prijelaza nalazi se 1 (jedna)
ulazna i 1 (jedna izlazna) prometna traka, 5 (pet) kontejnera koje koriste
službenici granične policije i službenici carine, te parkirališni prostor za 4
(četiri) osobna vozila. Područje graničnog prijelaza obuhvaća prostor sa lijeve
i desne strane prve dionice DC-218 (Užljebić – Donji Lapac), u dužini od 100 metara i širine 22 metra.

Članak 4.

Stupanjem na snagu ovog Rješenja prestaje važiti
Pravilnik o određivanju područja stalnog Međunarodnog cestovnog graničnog prijelaza
II. kategorije za putnički promet Užljebić – Ripač (»Narod­ne novine« br.
88/03).

Članak 5.

Ovo Rješenje stupa na snagu osmog dana od dana
objave u »Narodnim novinama«

Broj: 511-04-01-2982/3-05.

Gospić, 1. ožujka 2006.

Načelnik policijske uprave

**Željko Jurković**, v. r.

Rješenje, NN 28/2006-653
## Pravilnik o izmjeni i dopuni Pravilnika o obrascu iskaznice, obliku značke, opremi i službenoj odjeći inspektora cestovnog prometa i cesta

### NN 28/2006 (13.3.2006.), Pravilnik o izmjeni i dopuni Pravilnika o obrascu iskaznice, obliku značke, opremi i službenoj odjeći inspektora cestovnog prometa i cesta

# MINISTARSTVO MORA, TURIZMA, PROMETA I RAZVITKA

**654**

Na temelju članka 19. stavak 3. i 4. Zakona o
inspekciji cestov­nog
prometa i cesta (»Narodne novine« br. 77/99) ministar
mora, turizma, prometa i razvitka donosi

## PRAVILNIK

### O IZMJENI I DOPUNI PRAVILNIKA O OBRASCU ISKAZNICE, OBLIKU ZNAČKE, OPREMI I SLUŽBENOJ ODJEĆI INSPEKTORA CESTOVNOG PROMETA I CESTA

Članak 1.

U Pravilniku o obrascu iskaznice, obliku značke,
opremi i služ­benoj odjeći
inspektora cestovnog prometa i cesta (»Narodne novine« br.
149/02) u člancima 1., 4. i 10. stavak 1. riječi »pomorstva, prometa i veza«
zamjenjuju se riječima: »mora, turizma, prometa i razvitka«.

Članak 2.

Obrazac iskaznice tiskan je uz ovaj Pravilnik i
čini njegov sastavni dio.

Članak 3.

U članku 12. stavak 1. iza točke 11. dodaje se
nova točka 12. koja glasi: »Inspekcijska jakna«.

Članak 4.

Ovaj Pravilnik stupa na snagu danom objave u
»Narodnim novinama«.

Klasa: 011-01/06-05/12

Urbroj: 530-11-06-1

Zagreb, 21. veljače 2006.

Ministar

**Božidar Kalmeta**, v. r.

![](dodatni/145684.gif)
![](dodatni/145683.gif)

Pravilnik, NN 28/2006-654
## Naredba o zabrani prometa i primjene sredstava za zaštitu bilja koja sadrže određene aktivne tvari

### NN 28/2006 (13.3.2006.), Naredba o zabrani prometa i primjene sredstava za zaštitu bilja koja sadrže određene aktivne tvari

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**655**

Na temelju članka 12. stavka 2. Zakona o zaštiti
bilja (»Narodne novine«, broj 10/94 i 117/03), ministar poljoprivrede,
šumarstva i vodnoga gospodarstva donosi

## NAREDBU

### O ZABRANI PROMETA I PRIMJENE SREDSTAVA ZA ZAŠTITU BILJA KOJA SADRŽE ODREĐENE AKTIVNE TVARI

*Sadržaj*

Članak 1.

Ovom se Naredbom zabranjuje promet i primjena
sredstava za zaštitu bilja koja sadrže određene aktivne tvari.

*Popis aktivnih tvari*

Članak 2.

(1) Zabranjuje se stavljanje u promet i primjena
sredstava, koja sadrže jednu ili više sljedećih aktivnih tvari:

|  |
| --- |
| Naziv aktivne tvari ili skupine aktivnih tvari |
| *1. Živini spojevi* |
| alkil živini spojevi |
| alkoksialkil i aril živini spojevi |
| živin klorid (kalomel) |
| živin oksid |
| ostali anorganski živini spojevi |
| *2. Postojani organoklorni spojevi* |
| Kamfeklor |
| *3. Drugi spojevi* |
| Binapakril |
| 1,2-dibromoetan |
| 1,2-dikloroetan |
| dinoseb i njegove soli |
| dinoseb acetat |
| dikofol, koji sadrži manje od 78% p.p.1-dikofola ili više od 1 g/kg DDT i DDT srodnih spojeva |
| etilen oksid |
| kaptafol |
| kvintozen, koji sadrži više od 1 g/kg heksaklorobenzena ili više od 10 g/kg pentaklorobenzena |
| malein hidrazid i njegove soli, osim kolinove, kalijevih i natrijevih soli |
| malein hidrazid kolinove, kalijeve i natrijeve soli koje sadrže više od 1 mg/kg slobodnog hidrazina, izraženo na osnovi kiselinskog ekvivalenta |
| Nitrofen |

(2) Odredba stavka 1. ovoga članka ne odnosi se
na sredstva koja:

– aktivne tvari iz stavka 1. ovog članka sadrže
u vidu zanemarivih onečišćenja, nastalih uslijed postupka proizvodnje, uz uvjet
da nemaju štetni učinak na ljude, životinje ili okoliš,

– se upotrebljavaju u svrhu istraživanja i
razvoja ili u analitičkim postupcima,

– se izvoze.

*Iznimke*

Članak 3.

Iznimno od odredbi članka 2. ove Naredbe, može
se dozvoliti stavljanje u promet ili primjena sredstava, koja sadrže jednu ili
više aktivnih tvari iz članka 2. ove Naredbe na razdoblje od najviše 120 dana.
Izvanredna dozvola se izdaje samo u slučaju izvanrednih okolnosti koje može
prouzročiti štetni organizam, a nije ga moguće suzbiti ili ograničiti na
odgovarajući način s registriranim sredstvom niti drugim mjerama.

*Stupanje na snagu*

Članak 4.

Ova Naredba stupa na snagu danom objave u
»Narodnim novinama«.

Klasa: 011-02/06-01/23

Urbroj: 525-02-06-1

Zagreb, 1. ožujka 2006.

Ministar

poljoprivrede, šumarstva

i vodnoga gospodarstva

**Petar Čobanković**, v. r.

Naredba, NN 28/2006-655
## Rješenje o izmjeni i dopuni Privitka 2. Državnog plana obrane od poplava

### NN 28/2006 (13.3.2006.), Rješenje o izmjeni i dopuni Privitka 2. Državnog plana obrane od poplava

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**656**

Na temelju točke XXXI. Državnog plana obrane od poplava
(»Narodne novine«, broj 8/97, 32/97, 43/98, 93/99, 14/03, 188/03, 02/05 i
152/05) ministar poljoprivrede, šumarstva i vodnoga gospodarstva donosi

## RJEŠENJE

I.

U Državnom planu obrane od poplava PRIVITAK 2. –
raspored ustrojbenih jedinica Hrvatskih voda, rukovoditelja obrane od poplava
po ustrojbenim jedinicama, u dijelu koji se odnosi na rukovoditelje obrane od
poplava područja Republike Hrvatske mijenja se i glasi:

**PRIVITAK 2.**

**Raspored ustrojbenih jedinica Hrvatskih voda rukovoditelja
obrane od poplava, pravnih i fizičkih osoba zaduženih za provođenje obrana od
poplava po ustrojbenim jedinicama**

**PODRUČJE REPUBLIKE HRVATSKE**

Glavni
rukovoditelj:   **Slavko Rajnović, dipl. ing. građ**., generalni direktor, Hrvatske vode, Direkcija,
Zagreb

Zamjenici:
             1.**Ilija Ćosić, dipl.
ing. građ**., voditelj Sektora za­šti­te od štetnog djelovanja voda, Hrvatske vode,
Direkcija, Zagreb

                        2. **dr****. Danko Biondić, dipl. ing. građ**., Hrvatske vode, Direkcija, Zagreb

                        3. **Željko Karaula, dipl.
ing. građ**., Hrvatske vode, direktor Vodnogospodarskog odjela za vodno područje sliva Save, Zagreb

                        4. **Vladimir Jurašić,
dipl. ing**., Hrvatske vode, direk­tor
Vodnogospodarskog odjela za slivno područje grada             Zagreba, Zagreb

                        Zagreb, Ulica
grada Vukovara 220 (tel. 01/6151-778, faks    01/6151-783)

Centar obrane:              5. **Zoran Đuroković, dipl.
ing. građ**., Hrvatske vode, direktor Vodnogospodarskog odjela za vodno područje slivova Drave i
Dunava, Osijek

                        Osijek, Splavarska 2a (tel. 031/252-800, faks 031/252-899)

                                    Centar obrane:
                                    6. **Ivan Cerovec, dipl. ing**., Hrvatske vode,  Vodnogospodarski odjel

za vodno područje
slivova Drave i       Dunava, rukovoditelj
Odsjeka Varaždin, Varaždin

                        Varaždin,
Međimurska 26 b (tel. 042/407-000, faks 042/407-003)

Centar obrane:              7. **Gordan Gašparović, dipl.
ing. građ**., Hrvatske vode, direktor Vodnogospodarskog odjela za vodno područje Primorsko-istarskih
slivova, Rijeka

                        Rijeka, Đ. Šporera 3 (tel. 051/666-400, faks 051/336-947)

Centar obrane:              9. **Anđelko Drnas, dipl.
ing**., Hrvatske vode, direktor Vodnogospodarskog
odjela za vodno područje Dalmatinskih slivova, Split

                        Split, Vukovarska
35 (tel. 021/309-400, faks 021/309-490)

II.

Ovo Rješenje stupa na snagu danom objave u
»Narodnim novi­nama«.

Klasa: 011-02/06-01/06

Urbroj: 525-10/6-14-06-11

Zagreb, 28. veljače 2006.

Ministar

**Petar Čobanković**, v. r.

Rješenje, NN 28/2006-656
## Pravilnik o izmjeni i dopuni Pravilnika o jednostav­nim građevinama za koje građevinska dozvola nije potrebna

### NN 28/2006 (13.3.2006.), Pravilnik o izmjeni i dopuni Pravilnika o jednostav­nim građevinama za koje građevinska dozvola nije potrebna

# MINISTARSTVO ZAŠTITE OKOLIŠA, PROSTORNOG UREĐENJA I GRADITELJSTVA

**659**

Na temelju članka 117. Zakona o gradnji
(»Narodne novine«, broj 175/03 i 100/04) ministrica zaštite okoliša, prostornog
uređenja i graditeljstva, donosi

## PRAVILNIK

### O IZMJENI I DOPUNI PRAVILNIKA O JEDNOSTAVNIM GRAĐEVINAMA ZA KOJE GRAĐEVINSKA DOZVOLA NIJE POTREBNA

Članak 1.

U Pravilniku o jednostavnim građevinama za koje gradevinska dozvola nije potrebna (»Narodne novine«, broj
138/04) u članku 1. riječi: »i glavni projekt kojeg potvrđuje tijelo
graditeljstva« brišu se.

Članak 2.

Iza članka 1. dodaje se članak 1.a koji glasi:

»Članak 1.a

Građevinska dozvola nije potrebna za građenje
golf igrališta u sklopu kojeg se ne grade parkirališta, zgrade za održavanje
golf igrališta, klupske zgrade i druge zgrade.

Golf igrališta iz stavka 1. ovoga članka mogu se
graditi na temelju glavnog projekta kojeg je potvrdilo tijelo graditeljstva.«

Članak 3.

Ovaj Pravilnik stupa na snagu danom objave u
»Narodnim novinama«.

Klasa: 360-01/06-04/01

Urbroj: 531-01-06-1

Zagreb, 7. ožujka 2006.

Ministrica

**Marina Matulović-Dropulić dipl., ing. arh**., v. r.

Pravilnik, NN 28/2006-659
## Rješenje o dodjeli naziva "Referentni centar Ministarstva zdravstva i socijalne skrbi za metaboličke bolesti kostiju" Zavodu za endokrinologiju i metabolizam Klinike za unutrašnje bolesti Kliničkog bolničkog centra Zagreb

### NN 28/2006 (13.3.2006.), Rješenje o dodjeli naziva "Referentni centar Ministarstva zdravstva i socijalne skrbi za metaboličke bolesti kostiju" Zavodu za endokrinologiju i metabolizam Klinike za unutrašnje bolesti Kliničkog bolničkog centra Zagreb

# MINISTARSTVO ZDRAVSTVA I SOCIJALNE SKRBI

**660**

Ministar zdravstva i socijalne skrbi Republike
Hrvatske na teme­lju članka 107. stavka 2. Zakona o
zdravstvenoj zaštiti (»Narodne novine« broj 121/03 i 48/05) na prijedlog
Nacionalnog zdravstvenog vijeća Ministarstva zdravstva te na temelju članka
202. stavak I. Zakona o općem upravnom postupku (»Narodne novine« broj 53/91),
donosi

## RJEŠENJE

Zavodu za endokrinologiju i metabolizam Klinike
za unutraš­nje bolesti Kliničkog bolničkog centra
Zagreb verificira se i dodjelju­je naziv »Referentni
centar Ministarstva zdravstva i socijalne skrbi za metaboličke bolesti
kostiju«.

Klasa: UP/I- 510-01/03-01/18

Urbroj: 534-06-02/7-06-23

Zagreb, 1. ožujka 2006.

Ministar

**doc****. dr. sc. Neven Ljubičić**, v. r.

Rješenje, NN 28/2006-660
## Rješenje o dodjeli naziva "Referentni centar Ministarstva zdravstva i socijalne skrbi za dječju hematologiju i onkologiju" Zavodu za hematologiju i onkologiju Klinike za pedijatriju Kliničkog bolničkog centra Zagreb

### NN 28/2006 (13.3.2006.), Rješenje o dodjeli naziva "Referentni centar Ministarstva zdravstva i socijalne skrbi za dječju hematologiju i onkologiju" Zavodu za hematologiju i onkologiju Klinike za pedijatriju Kliničkog bolničkog centra Zagreb

# MINISTARSTVO ZDRAVSTVA I SOCIJALNE SKRBI

**661**

Ministar zdravstva i socijalne skrbi Republike
Hrvatske na teme­lju članka 107. stavka 2. Zakona o
zdravstvenoj zaštiti (»Narodne novine« broj 121/03) na prijedlog Nacionalnog
zdravstvenog vijeća Ministarstva zdravstva te na temelju članka 202. stavak 1.
Zakona o općem upravnom postupku (»Narodne novine« broj 53/91), donosi

## RJEŠENJE

Zavodu za hematologiju i onkologiju Klinike za
pedijatriju Kliničkog bolničkog centra Zagreb verificira se i dodjeljuje naziv
»Referentni centar Ministarstva zdravstva i socijalne skrbi za dječju
hematologiju i onkologiju«.

Klasa: UP/I-510-01/03-01/33

Urbroj: 534-06-02/7-06-15

Zagreb, 1. ožujka 2006.

Ministar

**doc****. dr. sc. Neven Ljubičić**, v. r.

Rješenje, NN 28/2006-661
## Plan prijama u državnu službu Ureda Pučkog pravobranitelja Republike Hrvatske za 2006. godinu

### NN 28/2006 (13.3.2006.), Plan prijama u državnu službu Ureda Pučkog pravobranitelja Republike Hrvatske za 2006. godinu

# PUČKI PRAVOBRANITELJ

**665**

Pučki pravobranitelj Republike Hrvatske temeljem
članka 43. stavka 2. točke c) Zakona o državnim službenicima (»Narodne novine«
broj 92/05), članka 4. stavka 2. Zakona o pučkom pravobranitelju (»Narodne
novine« broj 60/92) i članka 12. Poslovnika o radu Pučkog pravobranitelja
(»Narodne novine« broj 71/97) utvrđuje

## PLAN PRIJAMA

### U DRŽAVNU SLUŽBU UREDA PUČKOG PRAVOBRANITELJA REPUBLIKE HRVATSKE ZA 2006. GODINU

I.

Utvrđuje se, da je u Uredu Pučkog pravobranitelja
Pravilnikom o unutarnjem redu broj: P.P.R. – 2/02-41 od 20. prosinca 2002. i
broj: P.P.R.-2/05-49 od 27. prosinca 2005. godine predviđeno ukupno 31
(trideset jedno) radno mjesto za državne službenike, a stanje popunjenosti
službenika unutar službi kao ustrojstvenih jedinica je sljedeće:

|  |  |  |  |
| --- | --- | --- | --- |
| R. br. | Naziv službe | Naziv radnog mjesta | Broj  izvršitelja |
| 1. | Služba za savjetničke poslove | Voditelj Službe za savjetničke poslove | 1 |
| 2. |  | Savjetnik pučkog pravobranitelja za pravne poslove | 7 |
| 3. | Služba za dokumentaciju i evidenciju | Voditelj službe za dokumentaciju i evidenciju | 1 |
| 4. | Služba za opće poslove | Tajnik ureda pučkog pravobranitelja | 1 |
| 5. |  | Voditelj općih poslova | 1 |
| 6. |  | Administrativni tajnik pučkog pravobranitelja | 1 |
| 7. |  | Voditelj računovodstvenih poslova | 1 |
| 8. |  | Voditelj odjeljka pomoćne službe | 1 |
|  | UKUPNO |  | 14 |

II.

U Uredu pučkog pravobranitelja, sukladno
predviđenim financijskim sredstvima u Državnom proračunu Republike Hrvatske za
2006. godinu, planira se prijam potrebnog broja službenika na neodređeno
vrijeme za sljedeća radna mjesta:

– Savjetnik pučkog pravobranitelja za pravne
poslove u Službi za savjetničke poslove – 1 izvršitelj

– Savjetnik pučkog pravobranitelja za
informiranje i odnose s javnošću u Službi za savjetničke poslove – 1 izvršitelj

III.

U Uredu se planira prijam jednog vježbenika VSS
za samostalno osposobljavanje poslova radnog mjesta stručni suradnik za
informiranje i dokumentaciju.

IV.

Ovaj Plan stupa na snagu danom donošenja, a
objavit će se u »Narodnim novinama«, dnevnom tisku na području Republike
Hrvatske i web stranici Središnjeg državnog ureda za upravu.

Broj: P.P.R.-2/05-46

Zagreb, 19. siječnja 2006.

Pučki pravobranitelj

**Jurica Malčić**, v. r.

Ostalo, NN 28/2006-665
## Odluka o izmjeni i dopuni Odluke o minimalno potrebnim deviznim potraživanjima

### NN 28/2006 (13.3.2006.), Odluka o izmjeni i dopuni Odluke o minimalno potrebnim deviznim potraživanjima

# HRVATSKA NARODNA BANKA

**666**

Na temelju članka 25. i članka 39. stavka 2. pod
i) Zakona o Hrvatskoj narodnoj banci (»Narodne novine«, br.
36/2001.) guverner Hrvatske narodne banke donosi

## ODLUKU

### O IZMJENI I DOPUNI ODLUKE O MINIMALNO POTREBNIM DEVIZNIM POTRAŽIVANJIMA

I.

U točki III. Odluke o minimalno potrebnim
deviznim potraživanjima (»Narodne novine«, br.
81/2004., 140/2004. i 22/2005.) iza stavka 1. dodaje se stavak 2., koji glasi:

»Iznimno, za razdoblje od 1. ožujka 2006. do 31.
listopada 2006. u devizna potraživanja u smislu ove odluke, pojedina banka
uključuje i iznos kojim sudjeluje u kratkoročnom deviznom kreditu odobrenom
Ministarstvu financija Republike Hrvatske u ožujku 2006. u ukupnom iznosu od
400.000.000 EUR.«

II.

Iznimno, za izvještajna razdoblja od ožujka do
listopada 2006. godine primjenjuju se izmijenjeni obrasci DP/DO 1 i DP/DO 2
koji su sastavni dio ove odluke. Prvi izvještajni mjesec u skladu s novim
obrascima jest ožujak 2006. godine.

Nakon isteka izvještajnih razdoblja iz stavka 1.
ovog članka nastavljaju se primjenjivati obrasci DP/DO 1 i DP/DO 2 koji su
sastavni dio Odluke o minimalno potrebnim deviznim potraživanjima (»Narodne
novine«, br. 81/2004., 11/2004. i 22/2005.), a prvi
je izvještajni mjesec za njihovu primjenu studeni 2006. godine.

III.

Ova odluka stupa na snagu osmog dana od dana
objave u »Narodnim novinama«.

Zagreb, 7. ožujka 2006.

O. br.
161-020/03-06/ŽR

Guverner

Hrvatske narodne banke

**dr****. sc. Željko Rohatinski**, v. r.

![](dodatni/145682.gif)
![](dodatni/145681.gif)

Odluka, NN 28/2006-666
## Izmjene i dopune Upute za operativne postupke Hrvatskog sustava velikih plaćanja

### NN 28/2006 (13.3.2006.), Izmjene i dopune Upute za operativne postupke Hrvatskog sustava velikih plaćanja

# HRVATSKA NARODNA BANKA

**667**

Na temelju članka 39. stavka 3. Zakona o
Hrvatskoj narodnoj banci (»Narodne novine«, br.
36/2001.), članka 44. stavka 1. točke 7. Zakona o platnom prometu u zemlji
(»Narodne novine«, br.117/2001.) i članka 15. stavka
2. Odluke o Hrvatskom sustavu velikih plaćanja i o namiri na računima banaka u
Hrvatskoj narodnoj banci (»Narodne novine«, br.
34/2005. i 74/2005.) guverner Hrvatske narodne banke donosi

## IZMJENE I DOPUNE

### UPUTE ZA OPERATIVNE POSTUPKE HRVATSKOG SUSTAVA VELIKIH PLAĆANJA

Članak 1.

Uputa za operativne postupke Hrvatskog sustava
velikih plaćanja (u nastavku teksta: Uputa), koja je sastavni dio Odluke o
Hrvatskom sustavu velikih plaćanja i o namiri na računima banaka u Hrvatskoj
narodnoj banci (»Narodne novine«, br. 34/2005. i
74/2005.), mijenja se i dopunjuje kako slijedi:

U točki 4.1.1. **Upotreba platne poruke MT202 prema vrstama posla**, u stavku 1., iza
alineje desete »– povrat obvezne pričuve po obračunu« dodaje se nova alineja i
tekst koji glasi »– povrat posebne obvezne pričuve na obveze po izdanim
vrijednosnim papirima po obračunu«.

U točki 4.1.1. **Upotreba platne poruke MT202 prema vrstama posla**, u stavku 2., iza
alineje desete »– izdvajanje obvezne pričuve po obračunu« dodaje se nova
alineja i tekst koji glasi »– izdvajanje posebne obvezne pričuve na obveze po
izdanim vrijednosnim papirima po obračunu«.

Članak 2.

U točki 4.1.2.1. **Polje 21 – brojčana oznaka vrste plaćanja**, pod a) **Brojčane oznake vrste posla**, na kraju
tablice, iza posljednjeg retka dodaje se novi redak i tekst koji glasi:

|  |  |
| --- | --- |
| povrat/izdvajanje posebne obvezne pričuve na obveze po izdanim vrijednosnim papirima po obračunu | 73 |

U točki 4.1.2.1. **Polje 21 – brojčana oznaka vrste plaćanja, pod e) Primjeri popunjavanja
polja 21 prema vrstama posla**, na kraju tablice, iza posljednjeg retka
dodaje se novi redak i tekst koji glasi:

|  |  |  |  |
| --- | --- | --- | --- |
| povrat/izdvajanje posebne obvezne pričuve na obveze po izdanim vrijednosnim papirima po obračunu | povrat |  | 73010000DDDDDDD |
| izdvajanje |  | 73020000DDDDDDD |

Članak 3.

Ove izmjene i dopune Upute stupaju na snagu
danom objave u »Narodnim novinama«.

O. br.
140-020/03-06/ŽR

Zagreb, 3. ožujka 2006.

Guverner

Hrvatske narodne banke

**dr****. sc. Željko Rohatinski**, v. r.

Uputa, NN 28/2006-667
## Aneks Kolektivnog ugovora za radnike HP - Hrvatske pošte d.d.

### NN 28/2006 (13.3.2006.), Aneks Kolektivnog ugovora za radnike HP - Hrvatske pošte d.d.

# KOLEKTIVNI UGOVORI

**670**

## ANEKS

### KOLEKTIVNOG UGOVORA ZA RADNIKE HP – HRVATSKE POŠTE d.d. (objavljen u HP – Glasniku 1/04)

sklopljen između

HP – Hrvatske pošte d.d., Jurišićeva
13, Zagreb i

Hrvatskog sindikata pošte iz Zagreba, Radićeva
12

Republičkog sindikata radnika Hrvatske iz
Zagreba, Kneza Mi­slava 11

Koordinacije sindikata Hrvatske pošte iz
Zagreba, Branimirova 4

Udruge sindikata Hrvatske pošte i
telekomunikacija Zagreb iz Splita, Sinjska 4

Članak 1.

Članak 37. Ugovora se mijenja, novi tekst glasi:

»Od dana nastanka invalidnosti, odnosno od dana
prekvalifikacije ili dokvalifikacije do ponude drugih poslova radniku – invalidu
rada, te ratnom invalidu, pripada plaća radnog mjesta, isplaćivana temeljem
prethodno sklopljenog ugovora o radu.«

Članak 2.

Članak 38. Ugovora se mijenja, novi tekst glasi:

»Radnik kojem prema propisima iz mirovinskog
osiguranja do stjecanja prava na starosnu mirovinu nedostaje najviše 5 (pet)
godina života, zadržava do odlaska u mirovinu plaću radnog mjesta na kojem je u
tom trenutku radio, ako je to za radnika povoljnije.

Pravo iz stavka 1. ovog članka radnik može
koristiti najviše 5 (pet) godina.«

Članak 3.

U članku 40. stavak 2. Ugovora, iza riječi
»bodova« dodaje se »vrednovanog«.

U članku 40. stavak 6. Ugovora briše se
»(poslove)«.

Članak 4.

U članku 41. stavak 1. Ugovora iza riječi
»plaća«, dodaje se »korigirana korekcijskim faktorom iz Pravilnika o plaćama«.

Članak 5.

U članku 46. stavak 1. Ugovora, brišu se riječi
»i dodatkom za prehranu«.

Članak 6.

Aneks ugovora stupa na snagu danom potpisivanja,
a primjenjuje se od 1. siječnja 2006. godine.

Članak 7.

Aneks ugovora objavljuje se u HP Glasniku,
Službenom glasilu HP – Hrvatske pošte d.d.

Zagreb, 29. prosinca 2005.

|  |  |
| --- | --- |
| Za Hrvatski sindikat pošte  **Jadranka Dumbović,** v. r.    Za Republički sindikat radnika Hrvatske  **Jadranko Vehar,** v. r.    Za Koordinaciju sindikata Hrvatske pošte  **Davor Hrstić,** v. r.    Za Udrugu sindikata HPT  **Petar Gudelj, dipl. ing.,**v. r. | Po ovlaštenju  za Poslodavca:  Predsjednik Uprave  **Milan Skoblar, dipl. ing.,** v. r.    Član Uprave  **Jadranko Mijalić, dipl. oec.,** v. r.    Član Uprave  **mr****. sc. Andrej Sardelić, dipl. ing.,** v. r. |

Kolektivni ugovor, NN 28/2006-670
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Dodatak III. Kolektivnom ugovoru za znanost i visoko obrazovanje

### NN 28/2006 (13.3.2006.), Dodatak III. Kolektivnom ugovoru za znanost i visoko obrazovanje

# KOLEKTIVNI UGOVORI

**672**

Na temelju članka 185. Zakona o radu (»Narodne
novine«, broj 38/95, 54/95, 65/95, 102/98, 17/01, 82/01, 114/03, 123/03,
142/03, 30/04, 137/04 i 68/05)

VLADA REPUBLIKE HRVATSKE, zastupana po doc. dr.
sc. Draganu Primorcu dr. med., ministru znanosti, obrazovanja i športa

i

NEZAVISNI SINDIKAT ZNANOSTI I VISOKOG
OBRAZOVANJA, zastupan po Vilimu Ribiću, dipl. oecc., predsjedniku Velikog
vijeća

zaključili su dana 2. veljače 2006. godine u
Zagrebu

## DODATAK III.

### KOLEKTIVNOM UGOVORU ZA ZNANOST I VISOKO OBRAZOVANJE

Članak 1.

(1) Među strankama ovog Dodatka III. Kolektivnog
ugovora za znanost i visoko obrazovanje nesporno jest kako je dana 15. lipnja
2002. godine sklopljen Kolektivni ugovor za znanost i visoko obrazovanje
(»Narodne novine« 101/02) te da je isti Kolektivni ugovor kasnije izmijenjen i
dopunjen Aneksom I. (»Narodne novine« 81/03) i Aneksom II. (»Narodne novine«
203/03).

(2) Ovim Dodatkom III. Kolektivnom ugovoru za
znanost i visoko obrazovanje stranke postupaju prema Zaključku
Gospodarsko-socijalnog vijeća od dana 9. lipnja 2005. godine.

Članak 2.

(1) Iza članka 10.a dodaje se novi naslov
»UVEĆANJE VRIJEDNOSTI KOEFICIJENATA SLOŽENOSTI POSLOVA« i članak 10.b koji
glasi:

»Članak 10.b

(1) Pravo na postotno uvećanje vrijednosti
koeficijenta složenosti poslova radnog mjesta imaju svi zaposlenici ovisno o
ukupnom broju godina radnog staža ostvarenog u ustanovama u sustavu odgoja i
obrazovanja te sustavu znanstvene djelatnosti i visokog obrazovanja i to:

– od 20 do 29 godina radnog staža za 4%;

– od 30 do 34 godina radnog staža za 8%;

– od 35 i više godina radnog staža za 10%.

(2) Pravo iz stavka 1. ovog članka neće se
međusobno kumulirati.«

Članak 3.

(1) Ovaj Dodatak III. Kolektivnom ugovoru za znanost
i visoko obrazovanje stupa na snagu danom potpisa, a primjenjuje se od dana 1.
lipnja 2006. godine.

            Vlada
Republike Hrvatske                   Nezavisni sindikat znanosti i

            **doc. dr. sc. Dragan Primorac**,                  visokog obrazovanja

                        **dr.
med**., v. r.                          **Vilim Ribić, dipl. oecc**., v. r.

Kolektivni ugovor, NN 28/2006-672
## Ispravak Liste arbitara u postupcima s međunarod­nim elementom pred Stalnim izbranim sudištem pri Hrvatskoj gospodarskoj komori

### NN 28/2006 (13.3.2006.), Ispravak Liste arbitara u postupcima s međunarod­nim elementom pred Stalnim izbranim sudištem pri Hrvatskoj gospodarskoj komori

**690**

Nakon izvršenog uspoređivanja s izvornim tekstom
utvrđeno je da je došlo do izmjena na Listi arbitara u postupcima s
međunarodnim elementom pred Stalnim izbranim sudištem pri Hrvatskoj gospodarskoj
komori koju je utvrdio Upravni odbor Hrvatske gospodarske komore na 3. sjednici
održanoj 23. svibnja 2005. godine, koja je objavljena u »Narodnim novinama«
broj 71 od 10. lipnja 2005. godine, te se daje

## ISPRAVAK

### [LISTE ARBITARA U POSTUPCIMA S MEĐUNARODNIM ELEMENTOM PRED STALNIM IZBRANIM SUDIŠTEM PRI HRVATSKOJ GOSPODARSKOJ KOMORI](http://narodne-novine.nn.hr/clanci/sluzbeni/126433.htm)

Hrvatski državljani:

U točki 37. umjesto riječi: »predsjednik
Županijskog suda u Ri­jeci«, treba ispravno stajati:
»predsjednik Županijskog suda u Puli«.

Strani državljani:

U točki 38. ispravljeni podaci glase:

»Ude prof. dr. sc. Lojze,
profesor, Pravna fakulteta Ljubljana, Poljanski nasip
2, 1000 Ljubljana, Slovenija«.

Klasa: 740-01/06-02/02

Urbroj: 311-02/04-06-01

Zagreb, 3. ožujka 2006.

Predsjednik

**Nadan** **Vidošević**,
v. r.

Ostalo, NN 28/2006-689
## Ispravak Liste arbitara u postupcima bez međunarod­nog elementa pred Stalnim izbranim sudištem pri Hrvatskoj gospodarskoj komori

### NN 28/2006 (13.3.2006.), Ispravak Liste arbitara u postupcima bez međunarod­nog elementa pred Stalnim izbranim sudištem pri Hrvatskoj gospodarskoj komori

**689**

Nakon izvršenog uspoređivanja s izvornim tekstom
utvrđeno je da je došlo do izmjena na Listi arbitara u postupcima bez
međunarodnog elementa pred Stalnim izbranim sudištem pri Hrvatskoj gospodarskoj
komori koju je utvrdio Upravni odbor Hrvatske gospodarske komore na 3. sjednici
održanoj 23. svibnja 2005. godine, koja je objavljena u »Narodnim novinama«
broj 71 od 10. lipnja 2005. godine, te se daje

## ISPRAVAK

### [LISTE ARBITARA U POSTUPCIMA BEZ MEĐUNARODNOG ELEMENTA PRED STALNIM IZBRANIM SUDIŠTEM PRI HRVATSKOJ GOSPODARSKOJ KOMORI](http://narodne-novine.nn.hr/clanci/sluzbeni/126434.htm)

U točki 61. ispravljeni podaci glase:

»Opatić Nikola, sudac,
Županijski sud u Velikoj Gorici, Kneza Branimira 1, Velika Gorica«.

U točki 72. umjesto riječi: »predsjednik
Županijskog suda u Rijeci«, treba ispravno stajati: »predsjednik Županijskog
suda u Puli«.

U točki 82. iza riječi: »Hrvatski nuklearni pool,« dodaju se podaci koji glase: »predsjednik Uprave,
Ulica grada Vukovara 62, Zagreb«.

U točki 94. umjesto riječi: »Trcina
Antonija«, treba ispravno stajati: »Trcin Antonijo«.

Klasa: 740-01/06-01/02

Urbroj: 311-02/04-06-01

Zagreb, 3. ožujka 2006.

Predsjednik

**Nadan** **Vidošević**,
v. r.

Ostalo, NN 28/2006-690
## Ispravak Upute za primjenu Odluke o uvjetima i načinu na koji mjenjači obavljaju mjenjačke poslove

### NN 28/2006 (13.3.2006.), Ispravak Upute za primjenu Odluke o uvjetima i načinu na koji mjenjači obavljaju mjenjačke poslove

**691**

Nakon izvršenog uspoređivanja s izvornim tekstom
utvrđena je tiskarska pogreška u Uputi za primjenu Odluke o uvjetima i načinu
na koji mjenjači obavljaju mjenjačke poslove
objavljenoj u »Narod­nim novinama« broj 24 od 1.
ožujka 2006 godine, te se daje

## ISPRAVAK

### [UPUTE ZA PRIMJENU ODLUKE O UVJETIMA I NAČINU NA KOJI MJENJAČI OBAVLJAJU MJENJAČKE POSLOVE](http://narodne-novine.nn.hr/clanci/sluzbeni/126333.html)

1. U točki V., stavku (2), podtočki
7., iza rečenice: »Prosječni ponderirani prodajni tečaj za svaku stranu valutu
izračunava se na sljedeći način:«, ispravna formula treba glasiti:

 ![](dodatni/145680.gif)

,

2. U Prilogu br. 2 – »Obračun
dnevne blagajne – stanje blagajničkog dnevnika« – stupac broj 6 ispravno treba
glasiti;

|  |
| --- |
| Primitak od  mjenj. poslova |
| 6 |
| Primici u kunsku blagajnu  na osnovi prodaje strane valute  GOT:  ČEK:  DEB:  KRED: |
|  |

3. U Prilogu br. 4 – Dnevnik
otkupa strane gotovine i čekova koji glase na stranu valutu – drugi dio
tabele  »Otkupljeni čekovi koji glase na stranu valutu«, ispravno treba
glasiti:

![](dodatni/145679.gif)

Urbroj: 50501-06-218

Zagreb, 9. ožujka 2006.

Glavna urednica

**Slavica Banić** v. r.

Uputa, NN 28/2006-691
## Ispravak Ispravka o uvjetima označavanja ambalaže

### NN 28/2006 (13.3.2006.), Ispravak Ispravka o uvjetima označavanja ambalaže

**692**

Nakon uspoređivanja s izvornim tekstom utvrđena
je tiskarska pogreška u Ispravku Odluke o uvjetima označavanja ambalaže
objavljenom u »Narodnim novinama« broj 24 od 1. ožujka 2006. godine, te se daje

## ISPRAVAK

### [ISPRAVKA O UVJETIMA OZNAČAVANJA AMBALAŽE](http://narodne-novine.nn.hr/clanci/sluzbeni/126344.html)

Ispravna oznaka »POVRATNE AMBALAŽE« i »AMBALAŽE
ZA RECIKLIRANJE« je:

»

![](dodatni/353269.gif)

«

Urbroj: 50501-06-219

Zagreb, 9. ožujka 2006.

Glavna urednica

**Slavica Banić,** v.
r.

Ostalo, NN 28/2006-692
## Rješenje kojim se daje suglasnost Terra Investu d.o.o. društvu za osnivanje i upravljanje investicijskim fondovima, na imenovanje predsjednice Uprave Društva Dolores Pušar iz Ližnjana

### NN 29/2006 (15.3.2006.), Rješenje kojim se daje suglasnost Terra Investu d.o.o. društvu za osnivanje i upravljanje investicijskim fondovima, na imenovanje predsjednice Uprave Društva Dolores Pušar iz Ližnjana

# HRVATSKA AGENCIJA ZA NADZOR FINANCIJSKIH USLUGA

**698**

Na temelju odredbi članka 15. stavak 1. točke 4.
alineja 1. i članka 8. stavak 1. Zakona o Hrvatskoj agenciji za nadzor
financijskih usluga (»Narodne novine«, br. 140/05),
primjenom odredbe članka 27. Zakona o investicijskim fondovima (»Narodne
novine« broj 150/05), Uprava Hrvatske agencije za nadzor financijskih usluga
odlučujući o zahtjevu za odobrenje imenovanja predsjednice Uprave Terra Invest d.o.o. za osnivanje
i upravljanje investicijskim fondovima, Pula, Mletačka 12, na sjednici održanoj
dana 8. ožujka 2006. donijela je

## RJEŠENJE

1. Daje se suglasnost Terra
Invest d.o.o. društvu za osnivanje i upravljanje
investicijskim fondovima, na imenovanje predsjednice Uprave društva, Dolores Pušar iz Ližnjana, kbr. 692.

2. Ovo Rješenje objavit će se u »Narodnim
novinama«.

```
Obrazloženje
```

```

```

Terra Invest
d.o.o. za osnivanje i upravljanje investicijskim fondovima, Pula, Mletačka 12
(u daljnjem tekstu: Društvo) dostavilo je dana 6. ožujka 2006. godine Hrvatskoj
agenciji za nadzor financijskih usluga zahtjev za izdavanje suglasnosti na
imenovanje Dolores Pušar iz
Ližnjana, kbr. 692 koju
osnivači namjeravaju imenovati za predsjednicu Uprave Društva.

Pregledom zahtjeva, utvrđeno je da je Društvo
priložilo po­trebnu dokumentaciju iz koje je razvidno
da predložena zadovoljava zakonske uvjete.

Slijedom navedenog Agencija izdaje suglasnost na
imenovanje predsjednice Uprave Društva sukladno članku 27. Zakona o
investicijskim fondovima.

Sukladno odredbi čl.
8. st. 4. Zakona o Hrvatskoj agenciji za nadzor financijskih usluga, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovoga rješenja.

Klasa: UP/I-450-08/06-20/02

Urbroj: 383-102/06-2

Zagreb, 9. ožujka 2006.

Predsjednik Uprave

**Ante Samodol**, v. r.

Rješenje, NN 29/2006-698
## Rješenje kojim se Društvu za osnivanje i upravljanje investicijskim fondovima Terra Invest d.o.o. Pula, odobrava izmjena i dopuna Prospekta i Statuta Terra Mediterranea d.d. zatvoreni investicijski fond za nekretnine, Pula

### NN 29/2006 (15.3.2006.), Rješenje kojim se Društvu za osnivanje i upravljanje investicijskim fondovima Terra Invest d.o.o. Pula, odobrava izmjena i dopuna Prospekta i Statuta Terra Mediterranea d.d. zatvoreni investicijski fond za nekretnine, Pula

# HRVATSKA AGENCIJA ZA NADZOR FINANCIJSKIH USLUGA

**699**

Temeljem odredbi članka 15. točka 4. alineja 1.
i članka 8. stavak 1. Zakona o Hrvatskoj agenciji za nadzor financijskih usluga
(»Narodne novine« br. 140/05) i članka 105. stavak 1.
i 113. Zakona o investicijskim fondovima (»Narodne novine« br.
150/05), Uprava Hrvatske agencije za nadzor financijskih usluga, na zahtjev
društva za osnivanje i upravljanje investicijskim fondovima Terra
Invest d.o.o. Pula, Mletačka 12, u predmetu odobrenja
izmjene i dopune Prospekta i Statuta zatvorenoga investicijskog fonda Terra Mediterranea d.d.,
zatvoreni investicijski fond za nekretnine, Pula, Mletačka 12, na sjednici
održanoj dana 9. ožujka 2006. godine donosi

## RJEŠENJE

1. Društvu za osnivanje i upravljanje
investicijskim fondovima Terra Invest
d.o.o. Pula, Mletačka 12, odobrava se izmjena i dopuna Prospekta i Statuta Terra Mediterranea d.d. zatvoreni
investicijski fond za nekretnine, Pula, Preradovićeva
38, UP/I-450-08/06-04/02, 383-102/06-01.

2. Društvo za osnivanje i upravljanje
investicijskim fondovima Terra Invest
d.o.o., Pula, Mletačka 12, obvezno je objaviti izmjene i dopune Prospekta i
Statuta u jednim dnevnim novinama u roku od sedam dana od dana dostave ovoga
rješenja.

3. Izrijeka ovoga rješenja objavit će se u
»Narodnim novinama«.

Klasa: UP/I-450-08/06-04/02

Urbroj: 383-102/06-02

Zagreb, 9. ožujka 2006.

Predsjednik Uprave

**Ante Samodol**, v. r.

Rješenje, NN 29/2006-699
## Pravilnik o sadržaju dokumenata koji se prilažu uz zahtjev za izdavanje odobrenja za rad društva za upravljanje investicijskim fondovima

### NN 29/2006 (15.3.2006.), Pravilnik o sadržaju dokumenata koji se prilažu uz zahtjev za izdavanje odobrenja za rad društva za upravljanje investicijskim fondovima

# HRVATSKA AGENCIJA ZA NADZOR FINANCIJSKIH USLUGA

**700**

Na temelju odredbi članka 29. stavak 2. točke 5.
i 6. i stavka 5. Zakona o investicijskim fondovima (»Narodne novine«, br. 150/05), Uprava Hrvatske agencije za nadzor
financijskih usluga je na sjednici održanoj 9. ožujka 2006. godine, donijela

## PRAVILNIK

### O SADRŽAJU DOKUMENATA KOJI SE PRILAŽU UZ ZAHTJEV ZA IZDAVANJE ODOBRENJA ZA RAD DRUŠTVA ZA UPRAVLJANJE INVESTICIJSKIM FONDOVIMA

Članak 1.

Ovim se Pravilnikom utvrđuje sadržaj dokumenata
koji se prilažu uz zahtjev za izdavanje odobrenja za rad društva za upravljanje
investicijskim fondovima.

Članak 2.

Društvo za upravljanje investicijskim fondovima
(u daljnjem tekstu: Društvo) dužno je uz dokumente propisane člankom 29. Zakona
o investicijskim fondovima (u daljnjem tekstu: Zakon) priložiti uz zahtjev i
sljedeće dokumente:

1. statut s ispravom na temelju koje je usvojen ako
se osniva u obliku dioničkog društva, odnosno društveni ugovor ili izjavu o
osnivanju ako se osniva kao društvo s ograničenom odgovornošću;

2. organizacijsku shemu Društva i opis
programske podrške;

3. izjavu da programska podrška podržava
izvješćivanje Hrvatske agencije za nadzor financijskih usluga sukladno Zakonu;

4. informacije o osnivačima Društva s dostavom
dokumenata iz kojih se utvrđuje:

– pravni status osnivača,

– podrijetlo financijskih sredstava koje služe
za uplatu temeljnog kapitala,

– jesu li povezane osobe fonda i

– za osnivače kao pravne osobe revidirana
financijska izvješća u protekle tri godine.

Članak 3.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-01/06-01/09

Urbroj: 326-01-06-1

Zagreb, 9. ožujka 2006.

Predsjednik Uprave

**Ante Samodol**, v. r.

Pravilnik, NN 29/2006-700
## Pravilnik o izmjenama i dopunama Pravilnika o uvjetima za izdavanje ovlaštenja i posebnoj stručnoj izobrazbi aktuara mirovinskog osiguravajućeg društva

### NN 29/2006 (15.3.2006.), Pravilnik o izmjenama i dopunama Pravilnika o uvjetima za izdavanje ovlaštenja i posebnoj stručnoj izobrazbi aktuara mirovinskog osiguravajućeg društva

# HRVATSKA AGENCIJA ZA NADZOR FINANCIJSKIH USLUGA

**704**

Na temelju odredbe članka 27. Zakona o
mirovinskim osiguravajućim društvima i isplati mirovina na temelju individualne
kapitalizirane štednje (»Narodne novine«, br. 106/99
i 63/00) Uprava Hrvatske agencije za nadzor financijskih usluga, donijela je na
sjed­nici održanoj 8.
ožujka 2006. godine

## PRAVILNIK

### O IZMJENAMA I DOPUNAMA PRAVILNIKA O UVJETIMA ZA IZDAVANJE OVLAŠTENJA I POSEBNOJ STRUČNOJ IZOBRAZBI AKTUARA MIROVINSKOG OSIGURAVAJUĆEG DRUŠTVA

Članak 1.

U Pravilniku o uvjetima za izdavanje ovlaštenja
i posebnoj stručnoj izobrazbi aktuara mirovinskog
osiguravajućeg društva (»Narod­ne novine«, br. 47/03)
članak 10. stavak 3. mijenja se i glasi:

»Privremeno ovlaštenje izdano od strane Agencije
vrijedi 4 (četiri) godine od dana stupanja na snagu ovog Pravilnika«.

Članak 2.

Osobe kojima je Agencija za nadzor mirovinskih
fondova i osiguranja izdala privremeno ovlaštenje za obavljanje poslova
ovlaštenog aktuara u mirovinskom osiguravajućem
društvu, smatraju se ovlaštenim aktuarima,
neprekidno, do dana određenog člankom1. ovog Pravilnika.

Članak 3.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 011-01/06-01/11

Urbroj: 326-01/06-1

Zagreb, 9. ožujka 2006.

Predsjednik Uprave

**Ante Samodol**, v. r.

Pravilnik, NN 29/2006-704
## Objava Dodatka - Testovi za dijagnostiku infekcije Brucellom suis uz Pravilnik o mjerama za suzbijanje i iskorjenjivanje bruceloze svinja uzrokovane Brucellom suis

### NN 29/2006 (15.3.2006.), Objava Dodatka - Testovi za dijagnostiku infekcije Brucellom suis uz Pravilnik o mjerama za suzbijanje i iskorjenjivanje bruceloze svinja uzrokovane Brucellom suis

**706**

Uz Pravilnik o mjerama za suzbijanje i
iskorjenjivanje bruceloze svinja uzrokovane Brucellom suis objavljenim u
»Narodnim novinama« broj 26 od 8. ožujka 2006. godine, greškom nije objavljen
Dodatak – Testovi za dijagnostiku infekcije Brucellom
suis, pa se uz citirani Pravilnik objavljuje

### DODATAK – TESTOVI ZA DIJAGNOSTIKU INFEKCIJE Brucelom suis UZ PRAVILNIK O MJERAMA ZA SUZBIJANJE I ISKORJENJIVANJE BRUCELOZE SVINJA UZROKOVANE *Brucellom* *suis*

Uz navedeni Pravilnik objavljuje se Dodatak –
Testovi za dijag­nostiku
infekcije Brucellom suis,
koji je njegov sastavni dio.

## DODATAK

**TESTOVI ZA
DIJAGNOSTIKU INFEKCIJE
*Brucellom* *suis***

***I Službeni test za
dijagnostiku bruceloze svinja uzrokovane B. suis***

1. Serološki testovi
za kontrolu bruceloze svinja propisani su od strane OIE.
Službeni »screening« serološki
test za kontrolu Brucellom suis
infekcije u uzgoju svinja su kompetetivni imunoenzimski test (cELISA) i
indirektni imunoenzimski test (iELISA), a može se
koristiti i Rose Bengal Test (RBT), ali u slučaju pozitivnih i sumnjivih
reakcija Rose Bengal testom, kao potvrdni testovi moraju se koristiti iELISA i cELISA.

2. Antigen koji se koristi mora biti odobren od
nacionalnoga laboratorija i standardiziran prema drugom međunarodnom standardu *anti-brucella suis seruma*.

***II. Alternativni test za
dijagnostiku bruceloze svinja uzrokovane B. suis***

1. Kao alternativni testovi za infekciju Brucellom suis mogu se koristiti
i komercijalni imunoenzimski test (ELISA), reakcija
vezanja komplementa (RVK), spora aglutinacija (SA) i alergijski test uz
primjenu brucelina.

2. Prosuđivanje rezultata (negativni, pozitivni
ili sumnjivi rezultat) provodi se u skladu s uputama ovlaštenog proizvođača
testa ili preporukama OIE referentnog laboratorija za brucelozu.

Urbroj: 50501-06-242

Zagreb, 14. ožujka 2006.

Glavna urednica

**Slavica Banić**, v. r.

Ostalo, NN 29/2006-706
## Odluka o odlikovanju Pere Kvrgića Redom kneza Branimira s ogrlicom za izniman dugogodišnji doprinos promociji hrvatske kulture

### NN 30/2006 (17.3.2006.), Odluka o odlikovanju Pere Kvrgića Redom kneza Branimira s ogrlicom za izniman dugogodišnji doprinos promociji hrvatske kulture

# PREDSJEDNIK REPUBLIKE HRVATSKE

**707**

Na temelju članka 97. Ustava Republike Hrvatske i
članka 2., stavak 1., Zakona o odlikovanjima i priznanjima Republike Hrvatske
(»Narodne novine« broj 20/95), a na prijedlog Državnog povjereništva za civilna
odlikovanja i priznanja, donosim

## ODLUKU

kojom se odlikuje

*Pero Kvrgić*

### Redom kneza Branimira s ogrlicom

za izniman dugogodišnji doprinos promociji
hrvatske kulture.

Broj: 01-051-06-6-4/1

Zagreb, 10. ožujka 2006.

Predsjednik

Republike Hrvatske

**Stjepan Mesić**, v. r.

Odluka, NN 30/2006-707
## Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području grada Vinkovaca

### NN 30/2006 (17.3.2006.), Odluka o raspisivanju javnog natječaja za dodjelu koncesije za korištenje poljoprivrednog zemljišta u vlasništvu Republike Hrvatske na području grada Vinkovaca

# VLADA REPUBLIKE HRVATSKE

**710**

Na temelju članka 45. stavka 1. Zakona o
poljoprivrednom zem­ljištu
(»Narodne novine«, br. 66/2001, 87/2002, 48/2005 i
90/2005) Vlada Republike Hrvatske je na sjednici održanoj 10. ožujka 2006.
godine donijela

## ODLUKU

### O RASPISIVANJU JAVNOG NATJEČAJA ZA DODJELU KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA VINKOVACA

I.

Javni natječaj za dodjelu koncesije za
korištenje poljoprivrednog zemljišta u vlasništvu Republike Hrvatske, raspisuje
se za poljoprivredno zemljište koje se nalazi u Vukovarsko-srijemskoj županiji,
na području grada Vinkovaca, a prema posjedovnom listu Područnog ureda za
katastar Vukovar, Ispostava Vinkovci, Državne geodetske uprave, označeno je
kao:

*k.o.
Mirkovci*

|  |  |  |  |  |
| --- | --- | --- | --- | --- |
| k.č. br. | kultura | klasa | ha a m2 | naknada u kunama |
| 170 | oranica | 3 | 27 78 38 | 12.713,87 |
| 170 | oranica | 4 | 13 89 20 | 5.562,36 |
| 171 | oranica | 3 | 9 05 29 | 4.142,61 |
| 171 | oranica | 4 | 4 52 65 | 1.812,41 |
| 208/1 | oranica | 3 | 8 54 67 | 3.910,97 |
| 208/1 | oranica | 4 | 4 27 34 | 1.711,07 |

*k.o.
Vinkovci II*

|  |  |  |  |  |
| --- | --- | --- | --- | --- |
| k.č.br. | kultura | klasa | ha a m2 | naknada u kunama |
| 4582 | oranica | 1 | 53 48 96 | 30.596,05 |
| 4584 | oranica | 1 | 35 71 81 | 20.430,75 |
| 4084 | oranica | 2 | 12 80 09 | 6.589,90 |
| 4667/1 | oranica | 1 | 27 69 72 | 15.842,80 |
| 4667/1 | oranica | 2 | 30 52 50 | 15.714,07 |

Sveukupna površina: 228 ha 30 a 61 m2.

Sveukupna početna visina godišnje koncesijske
naknade iznosi: 119.027,06 kuna.

II.

Koncesija za korištenje poljoprivrednog
zemljišta iz točke I. ove Odluke, kao proizvodno-tehnološke cjeline, može se
dati pravnoj i fizičkoj osobi za biljnu i stočarsku proizvodnju na vrijeme od
30 godina, koja priloži dokaze o ispunjavanju uvjeta propisanih člankom 44.
Zakona o poljoprivrednom zemljištu i člankom 4. Zakona o koncesijama (Narodne
novine, broj 89/92).

III.

Postupak natječaja, prema ovoj Odluci, provest će
Povjerenstvo za dodjelu koncesija za korištenje poljoprivrednog zemljišta u
vlas­ništvu Republike Hrvatske, uz objavu zakonom
propisanih natječajnih uvjeta.

IV.

Ova Odluka stupa na snagu danom donošenja, a
objavit će se u »Narodnim novinama«.

Klasa: 320-02/06-03/06

Urbroj: 5030116-06-1

Zagreb, 10. ožujka 2006.

Predsjednik

**dr****. sc.
Ivo Sanader**, v. r.

Odluka, NN 30/2006-710